El Jardí del Palau Robert acollirà, el dissabte 17 de novembre, de les 11 a les 20 hores, la Festa del Vi Novell a Barcelona, una iniciativa de vuit cellers catalans i de l'Institut Català de la Vinya i el Vi (Incavi) per promocionar aquests vins.
El xef Nandu Jubany serà l'encarregat de fer el pregó i donarà el tret de sortida a la jornada de dissabte.
L'exposició del festival DOCfield Barcelona 2018 "L'empremta familiar", que es pot visitar a la Sala 2 fins al pròxim 3 de febrer, explica com la fotògrafa Nancy Borowick capta amb la seva càmera i amb fotos en blanc i negre, amb la sensibilitat i sentiment d'una filla, els darrers anys de la vida dels seus pares, que van rebre tractament al mateix temps per un càncer avançat.
Un relat colpidor que narra els últims capítols de les seves vides, que es van apagar amb 364 dies de diferència; es van morir en els anys 2013 i 2014.
Montserrat Castellà Olivé i Lluís Planas pronunciaran la conferència "El no-temps de l'instant present", el dimarts 13 de novembre, dins el cicle de conferències i taules rodones que s'ha programat al Palau Robert, coincidint amb la mostra "Kosmos Panikkar".
El dijous 15 de novembre es farà la presentació del llibre "Kosmos Panikkar.
El volum, publicat per la Institució de les Lletres Catalanes, és el catàleg de l'exposició "Kosmos Panikkar", que es pot visitar al Palau Robert fins al 3 de febrer de 2019.
La presentació del llibre anirà a càrrec del crític i historiador de l'art Daniel Giralt-Miracle, conjuntament amb els editors del volum i comissaris de l'exposició, Ignasi Moreta i Xavier Serra Narciso, a les 19 hores, a la Sala d'Actes.
El fotògraf César Dezfuli participa en les activitats del Festival DOCfield Barcelona amb la conversa "Posant rostre als números del Mediterrani" el dimecres 14 de novembre, a les 19 hores, a la Sala d'Actes.
El director general de Difusió, Jordi del Río, va afirmar que les exposicions que es presenten al Festival DOCfield Barcelona ens interpel·len i ens fan reflexionar, posen de relleu zones grises i eviten les veritats absolutes, en l'acte inaugural d'aquest festival de fotografia documental, que va tenir lloc el 8 de novembre.
El Banc de Sang organitza la campanya especial de donació de sang "Salvar vides no fa por" aquest dissabte, 10 de novembre, al Palau Robert.
De 10 a 14 i de 16.30 a 20.30 hores, la Sala d'Actes estarà oberta per rebre els donants.
El Palau Robert presenta tres exposicions de la secció oficial del festival de fotografia documental DOCfield 2018 Barcelona: "Senior Love Triangle", "L'empremta familiar" i "Retrat de família".
El comissari de l'Any Panikkar i de l'exposició "Kosmos Panikkar", Ignasi Moreta, va convidar a dialogar amb un clàssic com Raimon Panikkar, a pensar en companyia seva, a debatre'l i interpel·lar-lo, en la conferència que va pronunciar el 23 d'octubre a la Sala d'Actes, la primera de les activitats programades amb motiu de la mostra que es presenta al Palau Robert.
El Memorial Democràtic de Catalunya presenta, amb el suport del Palau Robert, l'exposició "L'adeu a les Brigades Internacionals", amb imatges inèdites del comiat dels brigadistes de la Guerra Civil el 28 d'octubre de 1938 a Barcelona, captades per Henry Buckley, corresponsal del diari "The Daily Telegraph".
El Palau Robert presenta l'exposició "Kosmos Panikkar" per difondre i debatre entre la ciutadania, amb un discurs pedagògic i creatiu, l'obra excepcional i poc coneguda d'un filòsof que ha aprofundit en temes com la interculturalitat, el diàleg interreligiós i l'espiritualitat.
El servei de wifi gratuït del Palau Robert també està disponible al Jardí, per tal de facilitar l'ús social de les noves tecnologies i l'accés a la informació del centre.
El divendres 26 d'octubre, es farà un tractament fitosanitari a la vegetació del Jardí, que es tancarà fins a les 16 hores.
Recomanem les persones afectades de sensibilitat química múltiple i malalties relacionades que no circulin prop del centre per no exposar-se als contaminants ambientals des de les 7 a les 16 hores.
La façana del Palau Robert que dona al Jardí s'il·lumina aquest divendres de color de rosa, com altres edificis emblemàtics de la ciutat, a les 20 hores amb motiu del Dia Internacional contra el Cancer de Mama.
El comissari de l'Any Panikkar i de l'exposició "Kosmos Panikkar", Ignasi Moreta, pronunciarà la conferència "Pensar amb Raimon Panikkar", la primera activitat del cicle de conferències i taules rodones que s'ha programat al Palau Robert, coincidint amb la mostra "Kosmos Panikkar".
Una exposició al Palau Robert reivindica el llegat que va deixar el folklorista autodidacta, escriptor i promotor Aureli Capmany en la cultura catalana a partir del personatge d'en Patufet, protagonista de la revista infantil dirigida per Capmany.
L'exposició és una de les activitats programades pel Govern amb motiu de la commemoració del 150è aniversari del seu naixement.
Abigail Martínez Gatius (Barcelona, 1964) ha estat nomenada nova directora del Palau Robert i sub-directora general de Difusió del Departament de la Vicepresidència i d'Economia i Hisenda.
La nova directora substitueix en el càrrec Salvador Planas.
El director de la Institució de les Lletres Catalanes, Joan-Elies Adell, va afirmar que l'exposició dedicada a Panikkar al Palau Robert pot fer que el gran públic conegui millor l'obra de Panikkar, l'autor català contemporani amb més projecció internacional, en l'acte inaugural de l'exposició "Kosmos Panikkar", que va tenir lloc el 10 d'octubre.
L'aparador del Palau Robert es dedica, fins a a l'11 d'octubre, a la figura de Pompeu Fabra i al català, coincidint amb l'Any Pompeu Fabra 2018, que commemora els 150 anys del naixement del lingüista i gramàtic, i els 100 anys de la publicació de la "Gramàtica catalana", que va servir per posar al dia la llengua.
L'exposició dedicada al mecenes i activista cultural J.B. Cendrós arriba a la Biblioteca Popular de Valls el 15 de setembre, després del seu pas pel Palau Robert i altres ciutats de Catalunya.